O‘zbekiston 2023 yilning yanvar-fevral oylarida xorijdan qiymati 719,6 mln AQSh dollariga teng bo‘lgan 14 ta samolyot import qilgan. Foto: Kun.uz Prezident huzuridagi Statistika agentligi ma’lumotlariga ko‘ra, 2023 yilning yanvar-fevral oylarida O‘zbekiston samolyot import qilgan davlatlar orasida Germaniya birinchi o‘rinni egalladi – 6 ta layner (421,7 mln). Ushbu ko‘rsatkich qolgan davlatlar kesimida quyidagicha ko‘rinish oldi: Litva – 4 ta (66,7 mln)   Shveytsariya – 1 ta (86,5 mln)   Fransiya – 1 ta (64,3 mln)   Singapur – 1 ta (61,6 mln)   Buyuk Britaniya – 1 ta (18,8 mln AQSh dollari) O‘zbekiston 2023 yilning yanvar oyida xorijdan qiymati 633,1 mln AQSh dollariga teng bo‘lgan 13 ta samolyot import qilgan. Yanvar oyida samolyotlar xarid qilingan mamlakatlar ro‘yxatida Shveytsariya yo‘q edi.